[bookmark: _Hlk239158660]Na osnovu Odluke o raspisivanju javnog konkursa za izbor i nominiranje kandidata za imenovanje jednog člana Upravnog odbora Uprave za indirektno oporezivanje Bosne i Hercegovine iz Federacije Bosne i Hercegovine iz reda stručnjaka, V. broj: 1590/2026 od 20.10.2026. godine, i Odluke o utvrđivanju standarda i kriterija za izbor i imenovanje jednog člana Upravnog odbora Uprave za indirektno oporezivanje Bosne i Hercegovine iz reda stručnjaka, Vlada Federacije Bosne i Hercegovine objavljuje:
JAVNI KONKURS
ZA IZBOR I NOMINIRANJE KANDIDATA ZA IMENOVANJE JEDNOG ČLANA UPRAVNOG ODBORA UPRAVE ZA INDIREKTNO OPOREZIVANJE BOSNE I HERCEGOVINE IZ FEDERACIJE BOSNE I HERCEGOVINE IZ REDA STRUČNJAKA
I. PREDMET JAVNOG KONKURSA
Objavljuje se Javni konkurs za izbor i nominiranje kandidata za imenovanje jednog člana Upravnog odbora Uprave za indirektno oporezivanje Bosne i Hercegovine iz Federacije Bosne i Hercegovine iz reda stručnjaka.
[bookmark: _Hlk239158728][bookmark: _Hlk239158696]Postupak izbora i nominiranja provodi se u skladu sa Zakonom o sistemu indirektnog oporezivanja u Bosni i Hercegovini („Službeni glasnik BiH“, br. 44/03, 52/04, 34/07, 4/08, 50/08- dr.zakon, 49/09, 32/13 i 91/17), Zakonom o ministarskim, vladinim i drugim imenovanjima Federacije Bosne i Hercegovine („Službene novine Federacije BiH“, br. 12/03, 34/03 i 65/13), Zakonom o Vladi Federacije Bosne i Hercegovine („Službene novine Federacije BiH“, br. 1/94, 8/95, 58/02, 19/03, 2/06 i 8/06), Odlukom o utvrđivanju standarda i kriterija za izbor i imenovanje jednog člana Upravnog odbora Uprave za indirektno oporezivanje Bosne i Hercegovine iz reda stručnjaka V. broj: 1591/2026 od 20.10.2026. godine, i Odlukom o raspisivanju javnog konkursa za izbor i nominiranje za imenovanje jednog člana upravnog odbora uprave za indirektno oporezivanje bosne i hercegovine iz federacije bosne i hercegovine iz reda stručnjaka V. broj: 1590/2026 od 20.10.2026. godine.
II. MANDAT
Mandat člana Upravnog odbora traje pet godina, uz mogućnost ponovnog imenovanja u skladu sa Zakonom o sistemu indirektnog oporezivanja u Bosni i Hercegovini („Službeni glasnik BiH“, br. 44/03, 52/04, 34/07, 4/08, 50/08-dr.zakon, 49/09, 32/13 i 91/17).
III. OPĆI USLOVI
Kandidat mora ispunjavati sljedeće opće uslove:
· da je stariji od 18 godina;
· da je državljanin Bosne i Hercegovine;
· da nije otpušten iz državne službe kao rezultat disciplinske mjere na bilo kojem nivou vlasti u Bosni i Hercegovini, bilo na nivou države ili entiteta, u periodu od tri godine prije dana objave Javnog konkursa;
· da se na njega ne odnosi član IX  1. Ustava Bosne i Hercegovine;
· da nije izabrani zvaničnik, nosilac javne funkcije ili savjetnik u smislu relevantnih propisa o sukobu interesa;
· da nije na funkciji u političkoj stranci u smislu Zakona o ministarskim, vladinim i drugim imenovanjima Federacije Bosne i Hercegovine;
· da nije lice koje obavlja funkciju ili ima svojstvo koje je nespojivo sa članstvom u Upravnom odboru u skladu sa Zakonom o sistemu indirektnog oporezivanja u Bosni i Hercegovini;
· da ne postoji zakonska prepreka za njegovo imenovanje.
IV. POSEBNI KRITERIJI
Kandidat mora ispunjavati sljedeće posebne kriterije:
a) visoka stručna sprema, odnosno visoko obrazovanje prvog ciklusa Bolonjskog sistema studiranja koje se vrednuje sa najmanje 240 ECTS bodova, ili visoko obrazovanje drugog ili trećeg ciklusa – ekonomske struke;
b) najmanje osam godina radnog iskustva nakon sticanja visoke stručne spreme, odnosno odgovarajućeg visokog obrazovanja;
c) najmanje pet godina radnog iskustva na poslovima iz oblasti javnih finansija, poreznog sistema, indirektnog oporezivanja, carinskog sistema, budžeta, finansijskog upravljanja, fiskalne politike, računovodstva, revizije ili drugim poslovima neposredno povezanim sa sistemom javnih prihoda;
d) stručno znanje i iskustvo iz oblasti indirektnog oporezivanja, posebno u oblasti poreza na dodanu vrijednost, akciza, carina, carinskih postupaka, jedinstvenog računa i raspodjele prihoda od indirektnih poreza;
e) poznavanje pravnog i institucionalnog okvira sistema indirektnog oporezivanja u Bosni i Hercegovini, uključujući nadležnosti i odgovornosti Upravnog odbora i Uprave za indirektno oporezivanje;
f) iskustvo u kreiranju, provođenju, praćenju ili evaluaciji javnih politika, posebno u oblasti javnih finansija i oporezivanja;
g) sposobnost strateškog i analitičkog razmišljanja, donošenja odluka i procjene ekonomskih i fiskalnih efekata odluka iz nadležnosti Upravnog odbora;
h) poznavanje procesa usklađivanja propisa Bosne i Hercegovine sa pravnom tekovinom Europske unije u oblastima relevantnim za indirektno oporezivanje;
i) profesionalni ugled i visok stepen profesionalnog i ličnog integriteta;
j) razvijene komunikacijske, organizacijske i pregovaračke sposobnosti i sposobnost rada u kolegijalnom tijelu;
k) sposobnost da svojim dosadašnjim profesionalnim radom doprinese unapređenju efikasnosti, transparentnosti i odgovornosti sistema indirektnog oporezivanja;
l) da protiv njega nije pokrenut krivični postupak;
m) da nije pravomoćno osuđivan za krivično djelo, osim krivičnih djela iz oblasti saobraćaja;
n) da nije prekršajno kažnjavan iz oblasti poreza i carina.

V. KRITERIJI ZA BODOVANJE
Kandidati koji ispunjavaju opće i posebne uslove bit će rangirani na osnovu sljedećih kriterija:
	Kriterij
	Maksimalan broj bodova

	Dužina i relevantnost radnog iskustva iz oblasti indirektnog oporezivanja i javnih finansija
	20

	Iskustvo na rukovodećim, upravljačkim ili savjetodavnim poslovima
	10

	Stručni doprinos oblasti javnih finansija, porezne politike i indirektnog oporezivanja
	10

	Poznavanje procesa evropskih integracija i usklađivanja poreskog i carinskog sistema sa pravnom tekovinom EU
	10

	Poznavanje engleskog jezika
	5

	Upravljačke, komunikacijske, analitičke i pregovaračke sposobnosti
	15

	Poznavanje institucionalnog i fiskalnog sistema BiH i FBiH
	10

	Rezultati ostvareni na dosadašnjim poslovima i profesionalni ugled
	10

	UKUPNO
	90


Kandidati koji ispunjavaju formalne uslove bit će pozvani na intervju.
Intervju se ocjenjuje sa najviše 20 bodova.
Ukupan broj bodova koji kandidat može ostvariti iznosi 110 bodova.
Rangiranje kandidata vrši se prema ukupnom broju ostvarenih bodova.
U slučaju jednakog broja bodova prednost ima kandidat koji je ostvario veći broj bodova po osnovu relevantnog radnog iskustva iz oblasti indirektnog oporezivanja i javnih finansija.

VI. DOKUMENTACIJA KOJA SE DOSTAVLJA UZ PRIJAVU
Uz prijavu kandidat je dužan dostaviti:
a) potpisanu prijavu na Javni konkurs;
b) biografiju sa detaljnim podacima o obrazovanju, radnom iskustvu, stručnom usavršavanju i profesionalnim rezultatima;
c) [bookmark: _Hlk239158935]uvjerenje o državljanstvu Bosne i Hercegovine (orginal ili ovjerena kopija);
d) ovjerenu kopiju diplome o završenom visokom obrazovanju;
e) dokaz o radnom iskustvu (orginal ili ovjerena kopija);
f) dokaze o stručnom iskustvu relevantnom za oblast indirektnog oporezivanja i javnih finansija (orginal ili ovjerena kopija);
g) dokaze o dodatnim stručnim kvalifikacijama i stručnom usavršavanju, ukoliko ih kandidat navodi u prijavi (orginal ili ovjerena kopija);
h) [bookmark: _Hlk239158994]izjavu (Anex I) (ovjerena od strane nadležnih tijela, npr. općine, notara ili advokata);
i) dokaz o činjenici da kandidat nije prekršajno kažnjavan iz oblasti poreza, carina i finansija;
j) [bookmark: _Hlk239159986]saglasnost za obradu ličnih podataka (Anex II) (ovjerena od strane nadležnih tijela, npr. općine, notara ili advokata);
k) druge dokaze kojima kandidat potvrđuje ispunjavanje kriterija za bodovanje.
Ukoliko kandidati dobiju obavještenje da su izabrani, potrebno je dostaviti sljedeće dokumente: 
1. uvjerenje nadležnog suda da se protiv kandidata ne vodi krivični postupak i da nije potvrđena optužnica ne starije od 3 mjeseca (orginal ili ovjerena kopija);
2. uvjerenje nadležnog organa unutrašnjih poslova o nekažnjavanju, koje sadrži podatke iz kaznene evidencije o eventualnoj osuđivanosti kandidata ne starije od 3 mjeseca (orginal ili ovjerena kopija);
VII. PREPORUKE
Kao dodatna vrijednost pri ocjenjivanju kandidata mogu se uzeti u obzir:
· preporuke istaknutih stručnjaka iz oblasti javnih finansija, poreznog sistema, indirektnog oporezivanja, carina;
· iskustvo u radu sa međunarodnim finansijskim institucijama i međunarodnim organizacijama;
· iskustvo na projektima reforme javnih finansija, porezne administracije ili sistema indirektnog oporezivanja;
· iskustvo u digitalizaciji poreznih i carinskih sistema i upravljanju informacionim sistemima od značaja za javne prihode;
· druga stručna iskustva i rezultati relevantni za obavljanje funkcije člana Upravnog odbora.
Preporuka istaknutog stručnjaka ne predstavlja obavezan uslov za prijavu na Javni konkurs i sama po sebi ne može biti osnov za eliminaciju kandidata.
VIII. NAČIN PODNOŠENJA PRIJAVE
Prijava sa potrebnom dokumentacijom podnosi se u zatvorenoj koverti, lično ili putem pošte, na adresu:
VLADA FEDERACIJE BOSNE I HERCEGOVINE
Hamdije Čemerlića 2, Sarajevo 71000
sa naznakom:
„JAVNI KONKURS ZA IZBOR I NOMINIRANJE KANDIDATA ZA IMENOVANJE JEDNOG ČLANA UPRAVNOG ODBORA UIO BiH IZ FEDERACIJE BiH IZ REDA STRUČNJAKA – NE OTVARAJ“
Rok za podnošenje prijava je 15 dana od dana posljednje objave Javnog konkursa.
Neblagovremene, nepotpune i prijave kandidata koji ne ispunjavaju propisane uslove neće se uzimati u razmatranje.
IX. POSTUPAK IZBORA
Postupak izbora provodi Komisija koju imenuje Vlada Federacije Bosne i Hercegovine.
Komisija će izvršiti pregled dostavljenih prijava, utvrditi listu kandidata koji ispunjavaju propisane uslove, izvršiti bodovanje kandidata, provesti intervju i utvrditi rang-listu kandidata.
Komisija će Vladi Federacije Bosne i Hercegovine dostaviti izvještaj o provedenom postupku, bodovne liste, rang-listu i obrazloženi prijedlog kandidata, odnosno više najbolje rangiranih kandidata.
Na osnovu provedene procedure Vlada Federacije Bosne i Hercegovine donijet će akt o izboru i nominiranju kandidata za imenovanje člana Upravnog odbora Uprave za indirektno oporezivanje Bosne i Hercegovine.
X. OBJAVA KONKURSA
Javni konkurs će biti objavljen u „Službenim novinama Federacije BiH“, najmanje dva dnevna lista dostupna na području Federacije Bosne i Hercegovine i na web stranici Vlade Federacije Bosne i Hercegovine.






ANEX I.
IZJAVA
Ja, ____________________________________________, JMBG ________________________, broj lične karte ________________________, kao podnosilac prijave na Javni konkurs za izbor i nominiranje kandidata za imenovanje jednog člana Upravnog odbora Uprave za indirektno oporezivanje Bosne i Hercegovine iz Federacije Bosne i Hercegovine iz reda stručnjaka, pod punom materijalnom i krivičnom odgovornošću, dajem sljedeću
I Z J A V U
Izjavljujem:
1. Da nisam otpušten/a iz državne službe kao rezultat disciplinske mjere na bilo kojem nivou vlasti u Bosni i Hercegovini, uključujući nivo Bosne i Hercegovine, Federacije Bosne i Hercegovine, Republike Srpske, Brčko distrikta Bosne i Hercegovine, kantona, grada ili općine, u periodu od tri godine prije dana objave Javnog konkursa.
2. Da se na mene ne odnosi član IX 1. Ustava Bosne i Hercegovine.
3. Da nisam izabrani/a zvaničnik/ca, nosilac/nositeljica javne funkcije niti savjetnik/savjetnica u smislu relevantnih propisa o sukobu interesa.
4. Da nisam na funkciji u političkoj stranci u smislu Zakona o ministarskim, vladinim i drugim imenovanjima Federacije Bosne i Hercegovine („Službene novine Federacije BiH“, br. 12/03, 34/03 i 65/13).
5. Da nisam lice koje obavlja funkciju niti imam svojstvo koje je nespojivo sa članstvom u Upravnom odboru Uprave za indirektno oporezivanje Bosne i Hercegovine, u skladu sa Zakonom o sistemu indirektnog oporezivanja u Bosni i Hercegovini („Službeni glasnik BiH“, br. 44/03, 52/04, 34/07, 4/08, 50/08- dr.zakon, 49/09, 32/13 i 91/17)  i drugim relevantnim propisima.
6. Da ne postoji zakonska, niti druga propisana prepreka za moje imenovanje za člana Upravnog odbora Uprave za indirektno oporezivanje Bosne i Hercegovine iz Federacije Bosne i Hercegovine iz reda stručnjaka.
Izjavljujem da su svi podaci navedeni u ovoj izjavi tačni, potpuni i istiniti, te sam saglasan/na da se njihova tačnost provjeri kod nadležnih organa i institucija, u skladu sa važećim propisima.
Obavezujem se da ću, ukoliko nastupi bilo koja okolnost koja predstavlja zakonsku prepreku ili smetnju za moje imenovanje, o tome bez odlaganja obavijestiti nadležni organ koji provodi postupak javnog konkursa.
Ovu izjavu dajem u svrhu prijave na navedeni Javni konkurs i provođenja postupka izbora i nominiranja kandidata za imenovanje člana Upravnog odbora Uprave za indirektno oporezivanje Bosne i Hercegovine.

Mjesto i datum: ______________________________

Potpis: ______________________________
[bookmark: _Hlk220837236]ANEX II.
SAGLASNOST ZA OBRADU LIČNIH PODATAKA
Ja, ________________________________, JMBG ________________, broj lične karte ________________, kao podnosilac prijave na Javni konkurs za izbor i nominiranje kandidata za imenovanje jednog člana Upravnog odbora Uprave za indirektno oporezivanje Bosne i Hercegovine iz Federacije Bosne i Hercegovine iz reda stručnjaka, dajem sljedeću
SAGLASNOST
1. Saglasan/na sam da Vlada Federacije Bosne i Hercegovine, kao organ nadležan za provođenje postupka javnog konkursa (u daljem tekstu: Voditelj obrade), može prikupljati, obrađivati, koristiti, pohranjivati i čuvati moje lične podatke dostavljene uz prijavu i prateću dokumentaciju, u svrhu provođenja postupka javnog konkursa, provjere ispunjavanja propisanih uslova i kriterija, ocjenjivanja i rangiranja kandidata, izbora i nominiranja kandidata za imenovanje člana Upravnog odbora Uprave za indirektno oporezivanje Bosne i Hercegovine, kao i u svrhu vođenja službenih evidencija i izvršavanja drugih zakonom propisanih obaveza.
2. Ova saglasnost daje se u skladu sa Zakonom o zaštiti ličnih podataka Bosne i Hercegovine („Službeni glasnik BiH“, broj 12/25) i drugim propisima kojima se uređuje zaštita ličnih podataka.
3. Izjavljujem da sam upoznat/a da se obrada mojih ličnih podataka može odnositi naročito na identifikacione podatke, podatke o obrazovanju i radnom iskustvu, podatke sadržane u biografiji i drugoj dostavljenoj dokumentaciji, podatke iz uvjerenja i drugih dokaza nadležnih organa, kao i druge podatke koji su nužni za zakonito provođenje postupka javnog konkursa.
4. Saglasan/na sam da se moji lični podaci, u obimu i na način dopušten važećim propisima, mogu dostavljati i učiniti dostupnim nadležnim organima, članovima Komisije za provođenje postupka izbora kandidata, kao i drugim nadležnim institucijama, revizorskim i kontrolnim tijelima, kada za to postoji pravni osnov ili kada je to neophodno za zakonito provođenje postupka i izvršavanje zakonom utvrđenih nadležnosti.
5. Potvrđujem da sam upoznat/a sa svojim pravima u pogledu zaštite ličnih podataka, uključujući pravo na pristup ličnim podacima, pravo na ispravku netačnih ili nepotpunih podataka, kao i druga prava utvrđena Zakonom o zaštiti ličnih podataka Bosne i Hercegovine.
6. Saglasnost se daje za vrijeme trajanja postupka javnog konkursa, kao i za period čuvanja dokumentacije u skladu sa važećim propisima o zaštiti ličnih podataka, arhivskoj građi i kancelarijskom poslovanju.
7. Potvrđujem da sam upoznat/a da se moji lični podaci neće obrađivati u druge svrhe koje nisu povezane sa provođenjem postupka javnog konkursa i izvršavanjem zakonskih obaveza Voditelja obrade, osim ako za takvu obradu postoji drugi zakonski osnov.

Mjesto i datum: ______________________
Potpis: _____________________________



